Hreggviður Steinar Magnússon , fyrrum landsliðsmaður í körfubolta , starfar sem sérfræðingur hjá Pipar \ TBWA og The Engine . Hann starfaði áður lengi í bílageiranum og er mikill bíladellumaður . „ Ég hef haft brennandi bíladellu frá því ég man eftir mér . Ætli ég hafi ekki verið þriggja ára , hugsanlega fjögurra ára , þegar við fjölskyldan vorum á keyrslu í Hvalfirðinum og lengst í fjarska voru bílljós og kallaði ég óspurður : ,, Þetta er ToyotaTercel , ” segir Hreggviður . Faðir hans Magnús Hreggviðsson , fyrrum eigandi tímaritaútgáfunnar Fróða , ku hafa hrist hausinn , en stuttu seinna kom í ljós að í raun var þetta ToyotaTercel . „ Við pabbi deilum þessu áhugamáli um bíla og verður það bara verra með árunum , nú eða betra , hvernig litið sé á málin , ” segir Hreggviður og brosir . Honum hafa áskotnast allskonar bílar að eigin sögn . ,, Mercury Grand MarquisLS , RRSupercharged var eftirminnilegur , og auðvitað fjöldinn allan af praktískari kaupum eins og Toyota , VW og Skoda . Svo voru það skelfilegu kaupin sem gleymast seint . Ég keypti Alfa Romeo 156 , og það geri ég aldrei aftur , en bíllinn reyndist ónýtur við kaupin . Reyndar sagði bílasalinn að vinur hans ætti bílinn . Ég fletti eigandanum upp og kom í ljós að það var einkahlutafélag og bílasalinn sjálfur var skráður fyrir félaginu . Heiðarlegt ? Sá gaf stéttinni slæmt orð . Í dag er ég þriggja barna faðir og eignaðist ég mitt þriðja barn nú í sumar . Bíladellan er því ansi aftarlega í forgangi núna . Í hlaðinu eru hvorki meira né minna en tveir skutbílar . Ég keyri á SkodaSuberb 4 x 4 en frúin er á VWPassatGTE , sem er reyndar mjög skemmtilegur bíll í GTE stillingunni . Þetta er praktík í fyrirrúmi . Mikið pláss og hagkvæmni í rekstri enda er Passatinnplugin - hybrid og keyrum við mikið á rafmagninu . Síðast var tankað fyrir um 3 mánuðum á þann bíl , ” segir Hreggviður . AudiS 8 með „ tómat , steiktum og remúlaði “ Hver er uppáhaldsbíllinn sem þú hefur ekið ? „ Uppáhaldsbíllinn sem ég hef ekið er án efa LexusRCF en það er eitthvert mesta villidýr sem ég hef kynnst . 5 Lítra vélin með tæp 500 hestöfl , grind og fjöðrunarbúnað sem réð vandlega við ógnaraflið og skemmtilegan gírkassa . Ég keyrði bílinn á akstursbrautinni CircuitoAscari undir handleiðslu fagmanna og fékk virkilega að hleypa villidýrinu út . ” Hver er eftirminnilegasta bílferðin ? ,, Ég á margar eftirminnilegar bílferðir en það er ein í sérstaklegu uppáhaldi . Við pabbi flugum út til Florida og sóttum þar gjörsamlega geggjaðan AudiS 8 bíl með öllum hugsanlegum aukabúnaði . Við köllum það með „ tómat , steiktum og remúlaði “ þegar þeir eru með öllum búnaði . Þann bíl þurftum við að keyra upp austurströndina , beint í flutningaskip . Þetta var svona amerískt ,, roadtrip . ” Bíllinn var kraftmikill , stór og mikill , sætin góð og auðvitað var félagsskapurinn einstakur . Við nutum hverrar mínútu saman , hvort sem við töluðum saman eða hreinlega nutum í hljóði . Reyndar var mér minnisstætt að ég fann alltaf einhverjar útvarpsstöðvar sem spiluðu nýjasta nýtt í hip hop tónlist , eitthvað sem pabbi minn þolir ekki , en ekki ein kvörtun kom úr karlinum í margra klukkustunda ferð . Hrifningin á bílnum var þvílík , jú og kannski var hann ánægður með félagsskapinn líka . ” Nánar er fjallað um málið í sérblaðinu Bílar sem fylgdi Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .